TMILL ร่วมงาน “ออพเดย์” โชว์ปี 64 กำไร “นิวไฮ” แจกปันผลรวม 0.21 บ.
TMILL พบนักลงทุนในงาน Opportunity Day โชว์ฝีมือปี 64 กำไรนิวไฮในรอบ 14 ปี-ผถห.รับปันผลรวม 0.21 บาท/หุ้น
TMILL พบนักลงทุนในงาน Opportunity Day โชว์ฝีมือปี 64 กำไรนิวไฮในรอบ 14 ปี-ผถห.รับปันผลรวม 0.21 บาท/หุ้น
25 มี.ค. 2565

นางแววตา กุลโชตธาดา รองผู้อำนวยการฝ่ายการเงินและบัญชี และนางสาวสุภาพ นิ่มพลับ ผู้จัดการฝ่ายการเงินและบัญชี บริษัท ที เอส ฟลาวมิลล์ จํากัด (มหาชน) หรือ TMILL โรงงานโม่แป้งสาลีรายใหญ่และมีเทคโนโลยีการผลิตที่ทันสมัยที่สุดในประเทศ นำเสนอข้อมูลผลประกอบการประจำปี 2564 ในงานบริษัทจดทะเบียนพบนักลงทุน (Opportunity Day) ผ่านระบบ Streaming ของเว็บไซต์ตลาดหลักทรัพย์แห่งประเทศไทย
ทั้งนี้้ บริษัทฯ มีกำไรสุทธิ ประจำปี 2564  ที่ระดับ 112.68 ล้านบาท เติบโตแข็งแกร่ง มีกำไรสูงสุดเป็นประวัติการณ์ตั้งแต่เปิดดำเนินการมา 14 ปี ขณะที่ที่ประชุมคณะกรรมการบริษัทฯ (บอร์ด) มีมติพิจารณาอนุมัติการจ่ายเงินปันผลจากกำไรสุทธิประจำปี 2564 ในอัตราหุ้นละ 0.13 บาท
โดยเมื่อรวมกับการจ่ายเงินปันผลระหว่างกาลจากกำไรสุทธิ 6 เดือนแรกของปี 2564  ในอัตราหุ้นละ 0.08 บาท จะรวมเงินปันผลที่จ่ายทั้ง 2 ครั้ง ประจำปี 2564 เท่ากับ 0.21 บาทต่อหุ้น เป็นเงิน 83,719,452.81 บาท